kalixlouiis/myanmar-wikipedia-corpus huggingface dataset:
နှစ်စဉ်ကျင်းပသော တယ်ရီ ဖောက်(စ်) ပြေးပွဲ ကို ပထမဆုံးအကြိမ်အဖြစ် ၁၉၈၁ ခုနှစ်တွင် စတင်ခဲ့ရာ ယနေ့တွင် နိုင်ငံပေါင်း ၆၀ ကျော်၊ လူသန်းပေါင်းများစွာ ပါဝင်သော ကမ္ဘာ့အကြီးမားဆုံး ကင်ဆာသုတေသန ရန်ပုံငွေ ပြေးပွဲနေ့ ဖြစ်လာခဲ့ပြီး သူ၏နာမည်ဖြင့် ကနေဒါ ဒေါ်လာ သန်း ၆၀၀ ကျော် ရန်ပုံငွေ ရရှိခဲ့ပြီး ဖြစ်သည်။
ဖောက်(စ်)သည် Port Coquitlam, British Columbia ရှိ အထက်တန်းကျောင်း နှင့် Simon Fraser University တို့တွင် တာဝေးအပြေးသမားနှင့် ဘက်စကက်ဘော ကစားသမား တစ်ဦး ဖြစ်ခဲ့သည်။
ကင်ဆာ အကြိတ် တွေ့ရှိပြီးနောက် ၁၉၇၇ ခုနှစ်တွင် သူ၏ ညာဘက်ခြေထောက် ဖြတ်တောက်ခံခဲ့ရသော်လည်း ပြေးပွဲများတွင် ခြေတုဖြင့် ပါဝင် ဆင်နွှဲခဲ့သည်။
ဗန်ကူးဗားမြို့တွင် ဘီးတပ်ထိုင်ခုံ ဘတ်စကတ်ဘော ပြိုင်ပွဲ ပြည်တွင်း ချန်ပီယံဆု ကို ၃ ကြိမ်ရရှိခဲ့သည်။
၁၉၈၀ ခုနှစ်တွင် ကင်ဆာသုတေသနအတွက် ရန်ပုံငွေ ရရှိစေရန် ကနေဒါ နိုင်ငံ အနှံ့ဖြတ်သန်းသော၊ မျှော်လင့်ချက် မာရသွန် ပြေးပွဲ (Marathon of Hope) ဟု အမည်ပေးထားသော တစ်ကိုယ်တော် မာရသွန် ပြေးပွဲကို စတင်ခဲ့သည်။
ကနေဒါပြည်သူ ၂၄ သန်းထံမှ တစ်ယောက် ၁ ဒေါ်လာ ရန်ပုံငွေ ရရှိရန် သူ မျှော်လင့်ခဲ့သည်။
ဧပြီလတွင် St. John's, Newfoundland မှ အားပေးသူ အနည်းငယ်ဖြင့် သူ၏ တစ်ကိုယ်တော်ပြေးပွဲကို စတင်ခဲ့ရာ တစ်ရက်လျှင် မာရသွန် အပြည့်နှုန်း (ပျှမ်းမျှ ၄၂ ကီလိုမီတာ) ဖြင့် နေ့တိုင်းပြေးခဲ့သည်။
Ontario သို့ရောက်သောအခါ ဖောက်(စ်) ၏ သတင်းသည် နိုင်ငံအတွင်း ကျော်ကြားလာခဲ့ပြီး စီးပွားရေးသမားများ၊ အားကစားသမားများနှင့် နိုင်ငံရေးသမားအများအပြား သူ၏ ရန်ပုံငွေပွဲအတွက် ကြိုးပမ်းအားထုတ်မှုတွင် ပူးပေါင်းပါဝင်ခဲ့ကြသည်။
Thunder Bay အပြင်သို့ ရောက်သောအခါ ကင်ဆာဆဲလ် များ အဆုတ်ထဲအထိ ပျံ့နှံ့လာခဲ့သောကြောင့် မာရသွန်ပြေးပွဲကို ရပ်ဆိုင်းလိုက်ရပေသည်။
နောက် ၉ လအကြာ ၁၉၈၁ ခုနှစ် ဇွန်လ ၁၉ရက်တွင် New Westminester ရှိ Royal Columbian ဆေးရုံတွင် ကွယ်လွန်ခဲ့သည်။
ဖောက်(စ်)သည် ကနေဒါနိုင်ငံ၏ အမြင့်မားဆုံး သူကောင်းပြုခံရသူ Companion of the Order of Canada စာရင်းတွင် အသက်အငယ်ဆုံး ဖြစ်သည်။
နိုင်ငံ၏ ထူးချွန်အားကစားသမား တစ်ယောက်အနေဖြင့် ၁၉၈၀ ခုနှစ်တွင် Lou Marsh Award ဆု ကို ချီးမြင့်ခံခဲ့ရပြီး၊ ၁၉၈၀ ခုနှစ်နှင့် ၁၉၈၁ ခုနှစ် တွင် နိုင်ငံ၏အကျော်ကြားဆုံး ပုဂ္ဂိုလ်အဖြစ် သတ်မှတ်ခံခဲ့ရသည်။
နိုင်ငံသူရဲကောင်း တစ်ယောက်အဖြစ် သတ်မှတ်ခံခဲ့ရသော ဖောက်(စ်) ကို ဂုဏ်ပြုသော အဆောက်အဦးများ၊ အဖွဲ့အစည်းများ၊ ရုပ်တု ကျောက်တိုင်များ၊ လမ်းများ နှင့် ပန်းခြံများကို ကနေဒါ နိုင်ငံ အနှံ့တွင် တွေ့မြင်နိုင်သည်။
အထက (၁၆) မန္တလေး () သည် မြန်မာနိုင်ငံ၊ မန္တလေးတိုင်းဒေသကြီး၊ မန္တလေးမြို့တွင် တည်ရှိပြီး မန္တလေး နန်းတော်၏ တောင်ပိုင်းတွင် တည်ရှိသည်။
ကိုလိုနီခေတ် ၁၉၀၀ အစောပိုင်းတွင် စတင်တည်ထောင်ခဲ့သည်။
Wesley High School (ဝက်စလီကျောင်း) ဟူ၍ အမည်တွင်ခဲ့သည်။
၁၉၆၅ခုနှစ်တွင် ပြည်သူပိုင်ကျောင်းအဖြစ် အသိမ်းခံရသည်။
ကျောင်း၏ အကျယ်အဝန်းမှာ ၄.၃ ဧရိယာကျယ်ဝန်းပြီး ကျောင်းဆောင် ၁၈ ဆောင် ရှိသည်။
ကျောင်းအကြောင်းမှ အမှတ်(၁၆)အခြေခံပညာအထက်တန်းကျောင်းတွင် စာသင်ဆောင်ပေါင်း(၁၈)ဆောင်၊ စာသင်ခန်း အရေအတွက်(၇၈)ခန်းရှိပြီးကျာင်းစာကြည့်တိုက်အပါအဝင် မီဒီယာလက်တွေ့ခန်း များနှင့် ကျောင်းကျန်းမာရေးဆေးပေးခန်း၊ သိပ္ပံလက်တွေ့ခန်း၊ဘင်ခရာခန်း၊ ကျောင်းအုပ်ကြီး ရုံးခန်းနှင့် ဧည့်ခန်းဆောင်တို့ သီခြားတည်ရှိသည်။
ကျောင်းအုပ်ကြီးများ ဦးကျန် (၁၉၆၆-၁၉၆၉) ဦးမြတ်စံ (၁၉၆၉-၁၉၇၂) ဦးကျော်ညွန့် (၁၉၇၂-၁၉၇၆) ဒေါ်မြင့်မြင့်သန်း (၁၉၇၆-၁၉၈၁) ဒေါ်စောကြင်အုန်း (၁၉၈၁-၁၉၉၆) ဒေါ်မြမြ (၁၉၉၆-၂၀၀၁) ဦးဌေးအောင် (၂၀၀၁-၂၀၀၂) ဒေါ်ထွေးထွေးသန်း (၂၀၀၂-၂၀၁၂) ဒေါ်သန်းသန်းနွဲ့ (​အောက်တိုဘာ ၂၀၁၂ -​ ​မေ ၂၀၁၆) ​ဒေါက်တာတင်တင်​အေး (၂၀၁၆-​မေ ၂၀၁၉) ဦးသိန်းနိုင် (ဇွန် ၂၀၁၉-၂၇.၁၁.၂၀၁၉) ​ဒေါက်တာသန်းထိုက်စိုး(၂၇.၁၁.၂၀၁၉-လက်ရှိ) ကိုးကား ပြင်ပလင့်ခ်များ ကျောင်း Website ကျောင်းဖေ့စ်ဘွတ်ခ် Category:မန္တလေးမြို့ရှိ အထက်တန်းကျောင်းများ။
စစ်ကိုင်းပညာရေးတက္ကသိုလ်သည် မြန်မာနိုင်ငံရှိ ပညာရေးတက္ကသိုလ်နှစ်ခုမှ တစ်ခုဖြစ်သည်။
စစ်ကိုင်းမြို့ ပတ္တမြားရပ်ကွက် စစ်ကိုင်းစက်မှုဇုန်အနီးတွင်တည်ရှိသည်။
စစ်ကိုင်းပညာရေးတက္ကသိုလ်တွင် အဓိကအားဖြင့် ပညာရေးဘာသာများဖြစ်ကြသော ပညာရေးစိတ်ပညာ (Educational Psychology)၊ ပညာရေးသဘောတရား (Educational Theory) နှင့် သင်ပြနည်း(Methodology) ဟူသော ဘာသာရပ် ၃ မျိုးကို အဓိကထားပြီး သင်ကြားပို့ချသည်။
လာရောက်သင်ကြားသော ကျောင်းသား၊ ကျောင်းသူ ဆရာ၊ဆရာမလောင်းတို့ နေထိုင်ရန်အတွက် ကျောင်းဝင်းအတွင်း၌ အဆောင်များကို တည်ဆောက်ထားသည်။
သမိုင်းကြောင်း ၁၉၉၂ ခုနှစ် နိုဝင်ဘာလ ၁၆ ရက်နေ့တွင် မန္တလေးပညာရေးတက္ကသိုလ်အဖြစ် မန္တလေးမြို့၌ စတင်ဖွင့်လှစ်ခဲ့သည်။
၂၀၀၀ ပြည့်နှစ် ဇွန်လ ၂၇ ရက်နေ့တွင် စစ်ကိုင်းပညာရေးတက္ကသိုလ်အဖြစ် စစ်ကိုင်းမြို့၊ ပတ္တမြားရပ်ကွက် သို့ ပြောင်းရွှေ့ဖွင့်လှစ်ခဲ့သည်။
ကွင်းအမှတ် ၇၈၄ အကျယ်အဝန်း၁၃၂.၇၁ ဧကကျယ်ဝန်းသည်။
စစ်ကိုင်းပညာရေးတက္ကသိုလ် (မန္တလေးဌာနခွဲ) ကို ၂၀၁၄ ခုနှစ်အထိ ထားရှိခဲ့သည်။
၂၀၁၄ ခုနှစ် ဇွန်လတွင် စစ်ကိုင်းပညာရေးတက္ကသိုလ်၏ အင်္ဂလိပ်အမည်ကို Institute မှ University သို့ ပြောင်းလဲပြင်ဆင်ခဲ့သည်။
၂၀၁၄ ခုနှစ် ဇွန်လတွင် ရွှေမင်းဝံအလယ်တန်းကျောင်းကို စစ်ကိုင်းပညာရေးတက္ကသိုလ် လေ့ကျင့်ရေးအထက်တန်းကျောင်းအဖြစ် တွဲဖက်သတ်မှတ်ပေးခဲ့သည်။
ပေးအပ်သော ဘွဲ့များ စစ်ကိုင်းပညာရေးတက္ကသိုလ်တွင် အောက်ပါဘွဲ့အမျိုးအစားများကို ပေးအပ်ချီးမြှင့်သည်။
စဉ် ဘွဲ့ စာသင်နှစ် ၁ ပညာရေးဘွဲ့ B.Ed (Bachelor of Education) ၅ နှစ် ၂ ပညာရေးဘွဲ့ - EC ပေါင်းကူး B.Ed (Bachelor of Education) ၃ နှစ် ၃ ပညာရေးဘွဲ့ (စာပေးစာယူ) B.Ed (Bachelor of Education) ၂ နှစ် ၄ မဟာပညာရေးဘွဲ့ M.Ed (Master of Education) ၂ နှစ် ၅ မဟာဒဿနပညာရေးဘွဲ့ M.Phil (Master of Philosophy in Education) ၂ နှစ် ၆ မာလ်တီမီဒီယာအတတ်ပညာ ဘွဲ့လွန်ဒီပလိုမာ PGDMA (Postgraduate Diploma in Multimedia Arts) ၁၀ လ၇ ပါရဂူဘွဲ့ PhD (Doctor of Philosophy) ၅ နှစ် ကျောင်းသားအမျိုးအစားများ စစ်ကိုင်းပညာရေးတက္ကသိုလ်တွင် ကျောင်းသားအမျိုးစား ၅ မျိုး တက်ရောက်ပညာသင်ယူနေပါသည်။
တက္ကသိုလ်ဝင်တန်းအောင် ၍တိုက်ရိုက်တက်ရောက်သောကျောင်းသား ပညာရေးကောလိပ်များမှ အဆင့်မီ၍တက်ရောက်ခွင့်ရသောကျောင်းသား မဟာပညာရေးဘွဲ့ကျောင်းသားနှင့် pgdma ကျောင်းသားများ PHD ‌ကျောင်းသား၊ ကျောင်းသူများ ဖြစ်သည်။
thumb|ကျောင်းတံဆိပ် အမှတ်(၁) အခြေခံပညာအလယ်တန်းကျောင်း ဒဂုံမြို့နယ်သည် မြန်မာနိုင်ငံ၊ ရန်ကုန်မြို့ရှိ စံပြအလယ်ကျောင်းတစ်ခု ဖြစ်သည်။
ဒဂုံမြို့နယ် ပြည်လမ်းမပေါ်တွင် တည်ရှိသည်။
စီးတီးမောစင်တာ၊ စိန်ဂေဟာကုန်တိုက်၊ တော်ဝင်စင်တာ၊ တော်ဝင်ဟိုတယ်၊ ရှမ်းကုန်းဘူတာတို့သည် ကျောင်း၏ ဘေးဘီဝဲယာတွင် တည်ရှိသည်။
ရုရှားဖက်ဒရေးရှင်း၏ မြန်မာနိုင်ငံဆိုင်ရာ သံရုံး (Russia Embassy in Myanmar)သည်လည်း ကျောင်း၏ အနီးတွင် တည်ရှိသည်။
အ.လ.က(၁)ဒဂုံကျောင်းကို Bishop Holmesကျောင်းဟုလည်း ခေါ်ကြသည်။
မူလက အ.မ.က(၅)ဒဂုံအဖြစ် တည်ရှိခဲ့သော ထိုကျောင်းသည် နောက်ပိုင်းတွင် အလယ်တန်းကျောင်းအဖြစ် တိုးမြှင့်သတ်မှတ်ခြင်း ခံရသည်။
ရတနာဆောင်၊ ပတ္တမြားဆောင်၊ နဝရတ်ဆောင်ဟူ၍ ပင်မ စာသင်ဆောင်ကြီး သုံးဆောင်ရှိသည်။
ကျောင်းသားဦးရေမှာ ခန့်မှန်းခြေ ၃၀၀၀နှင့် အထက် ဖြစ်မည်ဟု သိရ၍၊ ဆရာ၊ ဆရာမဦးရေ တစ်ရာဝန်းကျင်နှင့် လည်ပတ်နေသော ကျောင်းတစ်ကျောင်း ဖြစ်သည်။
လက်ရှိ ကျောင်းအုပ်ဆရာမှာ ဒေါက်တာဥမ္မာထွေး ဖြစ်သည်။
အ.လ.က(၁)ဒဂုံ၏ ကျောင်းသားထုအရေးကို ဆောင်ရွက်ရန် အ.လ.က(၁)ဒဂုံ ကျောင်းသားများ သမဂ္ဂကို ဗကသများအဖွဲ့ချုပ်လက်အောက်၌ ဖွဲ့စည်းထားပြီး ဖြစ်သည်။
ကဏန်း (ပုဇွန်လုံး) တွင် ထူးခြားစွာ ခြေထောက် ၁၀ ချောင်း ပါရှိသည်ကို တွေ့ရသည်။
ထိုလက်မကြီးများသည် ကဏန်းအတွက် အကာအကွယ် လက်နက်လည်း ဖြစ်၏။
ကဏန်း၏ ကျောကုန်းမှာ အံ့ဖွယ်ကောင်းလောက်အောင် မာကျောသော အခွံထူဖြစ်၍ ဤအခွံကြီးက သူ၏ ကိုယ်ခန္ဓာကို ကာကွယ်ထားသည်။
သံပခြုပ်မျိုးနွယ်ဝင် ခဲတံနီသံပခြုပ်ကောင်အား စားနေသည့် ပင်လယ်ဂဏာန်းနီတစ်ကောင်၊ ဟာဝိုင်ယီကျွန်းစု။
ကဏန်းသည် ကိုယ်ထည် ပုဝိုင်းလုနီးရှိ၍ ခြေလက် ရှစ်ချောင်းနှင့် လက်မ နှစ်ချောင်းရှိပြီး ဘေးတိုက်တွားသွားတတ်သော သတ္တဝါမျိုးဖြစ်သည်။
ရေထဲတွင်နေ၍ ကုန်းပေါ်၌ အတန်ကြာ အသက်ရှင်ကာ သွားလာနိုင်သည်။
လယ်ပုဇွန်လုံးဟု ခေါ်သော ကဏန်းမှာ တွင်းအောင်းကဏန်းမျိုးဖြစ်၍ လက်သည်းခွံခန့်ရှိသော နုံးစပ်တွင်နေတတ်သည့် ဖောင်စီးကဏန်း မျိုးလည်း ရှိသည်။
ကိုယ်ထည်သည် ဝါကြံ့ကြံ့အရောင် ရှိသည်။
ပင်လယ်ကဏန်းများမှာ လက်သီးဆုတ်အရွယ်မှ ပန်းကန်ပြားအရွယ်အထိ အရွယ်အစားရှိသည်။
လက်မနှစ်ချောင်းမှာ ဆူးချွန်အသွားရှိ၍ ညှပ်နိုင်၏။
လက်မများသည် အခြားလက်များထက် ပို၍ကြီးပြီး လက်မတစ်ဖက်တည်း အချိုးအစား မမျှအောင် ကြီးသော ကဏန်းမျိုးလည်းရှိသည်။
ပင်လယ်ကျောက်ကဏန်းတွင် အငယ်ဆုံးလက်ချောင်းသည် ရေကူးရန် လှော်တက်သဖွယ် ပြား၍နေတတ်သည်။
ဂျပန်နိုင်ငံတွင် လက်နှစ်ဖက် ၁၁-ပေအထိ ကြီးသော ကဏန်းကြီးများရှိသည်။
ကဏန်းအသားကို စားသုံးကြသည်။
ကဏန်းသည် မိမိနှင့် အမျိုးတော်စပ်သော ကျောက်ပုဇွန်၊ ပုဇွန်ထုပ်ကြီးများနှင့် ဆင်တူသည်။
ဆင်တူပုံမှာ အဆိုပါ ရေသတ္တဝါများကဲ့သို့ပင် ကဏန်း၌ အာရုံမှင်၊ မျက်စိနှာတံ၊ မေးရိုး၊ ထူးဆန်းသော ပါးစပ်၊ ကိုယ်ဖုံး အခွံမာနှင့် ခြေထောက် ၅ စုံစီ ပါရှိကြသည်။
သို့သော် ပုဇွန်တို့ကဲ့သို့ ဝမ်းပိုက်မကြီးချေ။
ကဏန်းသည် ရေသတ္တဝါပင် ဖြစ်သော်လည်း ကုန်းပေါ်၌ ဟိုမှသည်မှ လျှောက်သွားရန် နှစ်သက်သည်။
အခြားရေသတ္တဝါ များနည်းတူ ပါးဟက်ဖြင့် ရေထဲ၌ အသက်ရှူသော်လည်း ကုန်းပေါ်တွင် အတန်ကြာကြာ နေနိုင်သည်။
နေနိုင်ခြင်းမှာ ယင်းတို့၏ ပါးဟက်များကို စွတ်စိုမြဲစွတ်စိုအောင် ပြုလုပ်ထားနိုင်သောကြောင့် ဖြစ်၏။
ရေကျသွားသည့်အချိန်တွင် ကမ်းပါးသဲသောင်ပြင်ပေါ်တွင် လျှောက်သွားကာ အစာရှာဖွေနေသော ကဏန်းအုပ်ကို မြင်ရသည်မှာ အလွန်ရယ်စရာကောင်းသည်။
သောင်ပြင်ပေါ်တွင် ငါးသေတစ်ကောင်ရှိလျှင် ကဏန်းသည် အလွန် အနံ့ခံကောင်းသည့်အတိုင်း ထိုနေရာသို့ ချက်ချင်းရောက်သွားသည်။
ပြိုင်ဖက်နှင့် တွေ့ပါက အလုအယက် ဝေစုခွဲကြရာ တစ်ခါတစ်ရံ ကဏန်းငယ်များမှာ အားကြီးသောကဏန်းတို့၏ ကိုက်သတ် စားသောက်ခြင်းကိုပင် ခံကြရရှာသည်။
ကဏန်းတွင် အမျိုးပေါင်းများစွာရှိ၍ အသေးငယ်ဆုံးသော ကဏန်းကလေးမျိုးမှာ ခရုခွံ၊ ကမာခွံထဲတွင် ဝင်နေနိုင်လောက်အောင် သေးငယ်သည်။
ဂျပန်ပင်လယ်၌ တွေ့ရသော ပင့်ကူ ကဏန်းကြီးများမှာမူ ကိုယ်အရှည် ၁၈ လက်မ၊ ပြက်အကျယ် ၁၂ လက်မခန့်အထိပင် ရှိတတ်သည်။
အမျိုးအစားအလိုက် ပြုမူကျင့်ကြံကြပုံချင်းလည်း မတူကြပေ။
အချို့ ကနန်းမျိုးသည် လူရိပ်လူယောင် တွေ့ရသည်နှင့် တပြိုင်နက် ကပျာကသီ တွင်းထဲသို့ ဝင်ရောက်ပုန်းအောင်း၍ နေတတ်သည်။
အချို့ကား နောက်ခြေထောက်များပေါ်တွင် မာန်ပါပါ ရပ်ပြီးသော် ယင်းတို့၏ သန်မာလှသော လက်မကြီးများဖြင့် ရန်သူကို အပြင်းအထန် ခုခံတတ်သည်။
ကဏန်းတို့သည် များသောအားဖြင့် ရေထဲတွင်သာ နေလေ့ရှိကြသည်။
ကုန်းပေါ်၌ နေထိုင်ကျက်စားသော ကုန်းကဏန်းများပင်လျှင် ဥ ဥချိန်တွင် ပင်လယ်သို့ထွက်ကြသည်၊ ရေနေကဏန်းမျိုးသည် ပါးဟက်ဖြင့် အသက်ရှူကြ၍ ကုန်းကဏန်းမျိုးတွင် ပါးဟက်အစား အသက်ရှူရန် အဆုတ်နှင့်တူသော အင်္ဂါတစ်မျိုး ပါရှိသည်။
အချို့ကဏန်းမျိုးမှာမူ ကုန်းရေနှစ်ဌာန စလုံးမှာပင် လွယ်ကူစွာ နေနိုင်ကြသည်။
ကဏန်းပေါက်စကလေးများမှာ အမိအဖဖြစ်သော ကဏန်းကြီး များနှင့် ပုံပန်းလုံးဝ မတူကြချေ။
မိခင်ကဏန်းမကြီးသည် မိမိ ကိုယ်အောက်တွင် ဥများကိုကပ်၍ လုံခြုံစွာ သယ်ယူသွားလေ့ရှိ၏။
သို့သော် ဥမှပေါက်ဖွား လာသော သားငယ်အပေါ်၌ တစ်စုံတစ်ရာ စိတ်ဝင်စားခြင်း မရှိတော့ဘဲ ပင်လယ်အောက်ခင်းပေါ်တွင် ထိုအတိုင်းပင် ပစ်ထားလေ့ရှိသည်။
ကဏန်းပေါက်စတို့၏ အရွယ်မှာ မီးခြစ်ဆံခေါင်းမျှ လောက်မျှသာရှိ၍ ယင်းတစ်ကောင်စီကို အလင်းပေါက် အရေခွံတစ်မျိုးဖြင့် ရစ်ပတ်ဖုံး အုပ်လျက်ရှိသည်။
ထိုအရေခွံကို ကဏန်း ပေါက်စလေးများသည် ချက်ချင်းလိုလိုပင် ဆောင့်ကန် ရုန်းထွက်ပြီးနောက် ရေအောက်မြေပြင်မှ ရေပေါ်သို့ တက်လာကြသည်။
ကဏန်းပေါက်စကလေးတို့သည် ကျယ်ဝန်းလှသော ရေလောကတွင် ပျော်မဆုံးအောင် ကူးခတ်သွားလာ လျက်ရှိစဉ် များသောအားဖြင့် ငါးတို့၏ ပါးစပ်တွင်းသို့ သက်ဆင်းသွားကြသည်။
ငါးမစားဘဲ အသက် ရှင်သန်နေသော ကဏန်းကလေးများမှာ အကြိမ်ကြိမ် အရေလဲခြင်းဖြင့် တဖြည်းဖြည်း ကြီးမားလာကြသည်။
အတန်ငယ် ကြီးလာသောအခါ ကဏန်းကြီးများနှင့် သဏ္ဌာန်တူလာ၍ ထိုအချိန်တွင် ရေမကူးတော့ဘဲ ရေတိမ်ရာအရပ်နှင့် ရေစပ်ကမ်းပါးသို့ ချဉ်းကပ်လာကြသည်။
ထိုအချိန်ကား ယင်းတို့အတွက် ဘေးအန္တရာယ် အများဆုံးအချိန် ဖြစ်တော့၏။
အချို့မှာ ဇင်ယော်၊ ဗျိုင်း၊ လင်းဝက် စသော ငှက်အမျိုးမျိုးတို့၏ ထိုးသတ်ခြင်းကို ခံရ၏။
အချို့မှာ ငါးနှင့်တကွ အခြားရေသတ္တဝါ အမျိုးမျိုးတို့၏ အစားကို ခံကြရ၏။
ယင်းတို့ အနက် ဇာတ်တူသားချင်း မရှောင်သော ကဏန်းကြီးတို့၏ စားသောက်ခြင်းကို ခံရသည်မှာလည်း မနည်းပေ။
ကဏန်းတို့သည် ငယ်ငယ်ကတည်းက အတိုက်အခိုက် ဝါသနာပါလာသည့်အတိုင်း မကြာခဏပင် ဒဏ်ရာများရ တတ်သည်။
သို့သော် ခြေလက်တို့တွင် ဒဏ်ရာရပါက ထိုခြေလက်တစ်ခုလုံးကို ဖြုတ်ပစ်လိုက်၍ ထိုနေရာတွင် မကြာမီပင် ခြေလက်အသစ် ပေါက်လာပြန်သည်။
ကဏန်း၏ သွားပုံလာပုံမှာလည်း အတော် ထူးဆန်း၏။
တွားသွားခြင်းလည်းမဟုတ်၊ ပြေးသွားခြင်းလည်း မဟုတ်ဘဲ ဘေးတိုက် ဂွကျကျ သွားတတ်သည်။
အချို့ကဏန်းမျိုးတွင် လှေတက်နှင့်တူသော ခြေထောက်ပြားများပါရှိ၍ ယင်းတို့ဖြင့် ရေကောင်းစွာ ကူးနိုင်သည်။
အချို့ကဏန်းမျိုးသည် ဟင်းသီးဟင်းရွက်ကို စားသောက်ခြင်းဖြင့် အသက်မွေးသည်။
အချို့က အခြားသတ္တဝါငယ်ကလေးများကို စားသောက်ခြင်းဖြင့် အသက်မွေးမြူကြသည်။
များသောအားဖြင့်ကား ဆွေးမြည့်နေသော အရာဝတ္ထုများကို စားသောက်ခြင်းဖြင့် အညစ်အကြေး အမှိုက်သရိုက်များကု သန့်ရှင်းစေသည်။
အချို့သော ကဏန်းမျိုးတို့သည် မျိုးခြား သတ္တဝါတစ်ဦးနှင့် အတူတကွ နေထိုင်လေ့ရှိသည်။
လူသိအများဆုံးအမျိုးမှာ ယောက်သွားခုံး၏ အခွံကြားထဲ၌ ဝင်ရောက်နေထိုင်ခြင်းဖြင့် ရန်သူ့ဘေးမှ အကာအကွယ် ရယူသည်၊ ခုံးကောင်ကို အန္တရာယ်ဖြစ်စေမည့် သတ္တဝါများကိုတဖန် အဆိုပါ ကဏန်းက ကာကွယ် ပေးသည်။
အချို့ကဏန်းမျိုးမှာ သန္တာကောင်အုပ်စုတွင် ဝင်ရောက်နေထိုင်၏။
ပင့်ကူကဏန်းကြီးမျိုးကမူ မိမိတို့၏ ကိုယ်ပေါ်တွင် ရေညှိ ရေမြှုပ် စသည်တို့ပေါက်ရောက်နေရန် တမင်ကြံဆောင် ပြုလုပ်ပြီးလျှင် မိမိနဂိုရုပ် မပေါ်အောင် ရုပ်ဖျက်ထားတတ်ကြသည်။
ဝင်ကစွပ်ကောင် (ဖင်နီဖင်စွပ်) ခေါ် ကဏန်းမျိုးတမျိုးမှာ ငယ်ရွယ်စဉ်က အခြားကဏန်းများ နည်းတူ ကြီးပြင်းလာသော်လည်း နောင်သော် ခရုခွံလွတ်များကို တစ်ခုပြီးတစ်ခု စမ်းသပ်ပြီးနောက် မိမိကိုယ်နှင့် အံကိုက်သည့် အခွံကို တွေ့သောအခါ ကိုယ်နောက်ပိုင်းကို ထိုးသွင်း၍နေထိုင်လေ့ရှိသည်။
ထိုသို့ ကိုယ်တစ်ပိုင်းကို အခွံထဲသို့ ထိုးသွင်းနေထိုင်သည့်အလျောက် ကြာသော် ကဏန်း၏ ဝမ်းပိုက်မှာ ပျော့ပျောင်းနူးညံ့လာကာ အခွံနှင့် အလိုက်သင့် ဝက်အူရစ်ပုံ ဖြစ်သွားလေသည်။
ကုန်းပေါ်တွင် လှည့်လည်ကျက်စားလေ့ရှိသော ကုန်းကဏန်းမျိုးကို ပူအိုက်သော ဒေသတွင် တွေ့ရတတ်သည်။
ပစိဖိတ်သမုဒ္ဒရာ တောင်ပိုင်းကျွန်းများတွင် ထူးဆန်းသော ကဏန်း တစ်မျိုးရှိသည်။
ယင်းမှာ ဓားပြ ကဏန်း သို့မဟုတ် အုန်းကဏန်းဟု ခေါ်သော ကဏန်းမျိုးဖြစ်၏။
အုန်းကဏန်း တို့သည် အုန်းသီးကို စားသောက် ၍ အုန်းပင်အတက်လည်း အလွန် ကျမ်းကျင်သည်။
အနောက်အိန္ဒိယကျွန်းစုတွင် ပင်လယ်မှ ၃ မိုင်ခန့် ဝေးသောအရပ်၌ နေထိုင်သည့် ကဏန်းတစ်မျိုးမှာ နှစ်စဉ်နှစ်တိုင်း နွေကူးဥတု ရောက်လာသောအခါ ဥအုရန်အတွက် အုပ်စုဖွဲ့၍ ပင်လယ်သို့ ထွက်လေ့ရှိကြသည်။
ထိုအချိန်တွင် အထီးများက ရှေ့ဆောင်လာသော ကဏန်းအုပ်ကြီးမှာ တစ်ခါတစ်ရံ ပေ ၁၂ဝ မျှ ကျယ်၍ အလျားတမိုင်ခန့် ရှည်လျားသည်ဆို၏။
ယင်းတို့ ချီတက်ရာလမ်းတွင် လျှိုမြောင်ချောက် ကမ်းပါး အိမ်ရာစသော အဆီးအတားများ ရှိစေကာမူ ဂရုမစိုက်ဘဲ လိုရာခရီး အရောက် ဖြစ်မြောက်အောင် သွားတတ်သည်ဟု သိရ၏။
ပုဇွန်၊ ကဏန်းစသည်တို့မှာ 'ကရပ်စတေးစီး'ခေါ် မျိုးပေါင်းတွင် ပါဝင်သည်။
မျိုးခွဲပေါင်း ၅၀,၀၀၀ ခန့်ရှိသည်။
ထိုမျိုးပေါင်းတွင် အခွံမာ ဖုံးကာ အဆစ်ပါသော ခြေလက်များပါရှိသည့် ကျောရိုးမဲ့သတ္တဝါများ ပါဝင်ပြီးလျှင် ယင်းတို့သည် များသော အားဖြင့် ရေသတ္တဝါများဖြစ်၍ ပါးဟက်များဖြင့် အသက်ရှူကြသည်။
ကိုးကား ကဏ္ဍ:ပုစွန်မျိုးများ။
thumbnail|ကတိုးကောင် thumbnail အမွှေးနံသာအဖြစ် အသုံးပြုသော ပစ္စည်းဖြစ်သည်။
ရေမွှေးဖော်စပ်ရာတွင် အသုံးပြုသည်။
ကတိုးကောင်ဟုခေါ်သော ဒရယ်ဖိုကောင်တစ်မျိုး၏ ဝမ်းတွင်းအကြိတ် တစ်မျိုးမှ ထုတ်ယူသည်။
ထိုဒရယ်မျိုးကို အာရှတိုက်အလယ်ပိုင်း ဟိမဝန္တာတောင်ခြေဒေသတွင် တွေ့ရှိရသည်။
ကြွက်ကတိုးဟူ၍လည်း ရှိသည်။
တချို့အပင်များမှလည်း ကတိုးထုတ်ယူသည်။
ကတိုးအတုများကိုလည်း ဖော်စပ်ကြသည်။
right|, a guided missile cruiser, launched in 1992 right| Russian Varyag in Pacific Ocean အရွယ်အလတ်စား စစ်သင်္ဘောမျိုး ဖြစ်သည်။
တန် ၅၀၀၀ မှ ၁၀၀၀၀ အထိ ကြီးမား၍ ၅-လက္မမှ ၈-လက္မ အမြှောက်များ တပ်ဆင်ထားသည်။
တစ်နာရီလျှင် ရေကြောင်းမိုင်ပေါင်း ၃၀ ခန့် လျင်မြန်စွာ ခုတ်မောင်းနိုင်သည်။
ဒုတိယကမ္ဘာစစ်အတွင်း ဂျာမနီနှင့် ဗြိတိသျှ ကရုဇာ ရေကြောင်းတိုက်ပွဲ ဆင်နွှဲခဲ့သည်။
ဗြိတိသျှ စစ်သင်္ဘော ခြင်္သေ့ (တန် ၈၀၀၀)ကို ၁၉၆၀-ပြည့်နှစ်တွင် တည်ဆောက်ခဲ့သည်။
မြို့တော်ကြီးဟု အဓိပ္ပာယ်ရသည်။
မော်စကိုမြို့ကို ရည်ညွှန်းသည်။
ရုရှားမြို့တော် မော်စကိုမှာ သမိုင်းဝင်မြို့တစ်မြို့ ဖြစ်၍ မြို့ဟောင်းနေရာမှာ ၁၈၁၂-ခုနှစ်က နပိုလီယန်၏ တပ်များ ဝင်ရောက်ဖျက်ဆီးရာ၌ ကြွင်းကျန်ခဲ့သည်။
ကရင်မလင် ရပ်ကွက်တွင် ရှေးဇာဘုရင်တို့၏ နန်းတော်ဆောင်များ (ယခုအခါ ပြတိုက်လုပ်ဆောင်ထားသည်။
)နှင့် ရွှေရောင်ပေါင်းမိုး ဘုံဆင့်များ တပ်ဆင်ထားသည့် ၁၅-ရာစုနှစ်နှင့် ၁၆-ရာစု နှစ်ဝက်တက် ကျောင်းကြီးများရှိသည်။
ထိုမြို့တော်မှာ ဆိုဗီယက်အစိုးရ၏ အာဏာပိုင် လွှတ်တော်ရုံးစိုက်ရာ အချက်အချာ ဖြစ်သည်။
ဆိုဗီယက်အစိုးရ အဖွဲ့ကိုယ်စား ကရင်မလင်ဟူ၍ တင်စားသုံးနှုန်းသည်။
၂၂ ကိုက် ရှည်လျားသော ကွင်း၌ ဘောလုံးကလေးနှင့် ရိုက်တံတို့ကို အသုံးပြု၍ ဘောလုံးကို ရိုက်လွှတ်ထားစဉ် တစ်ဖက်က ဘောလုံးကို လိုက်ဖမ်းယူကာ ပစ်ပေါက်၍ တစ်ဖက်က ခေါက်ရေရအောင် ကူးသန်းပြေးခြင်းဖြင့် အပြန်အလှန် နှစ်ဖက်ကစားရသော ကစားနည်း ဖြစ်သည်။
အင်္ဂလန်နိုင်ငံတွင် ၁၃-ရာစုနှစ်လောက်ကပင် စတင်ကစားခဲ့ကြသည်။
၁၇၄၄-ခုနှစ်က ကစားပွဲဆိုင်ရာ စည်းကမ်းရေးဆွဲခဲ့သည်။
နိုင်ငံများစွာတွင် ကစားကြ၍ ကမ္ဘာ့ပြိုင်ပွဲများတွင်လည်း ကျင်းပကြသည်။
ကမ္ဘာ့အအောင်မြင်ဆုံး ခရစ်ကတ်အသင်းများမှာ ဩစတြေးလျ၊ နယူးဇီလန်၊ အိန္ဒိယ၊ ပါကစ္စတန်၊ ဘင်္ဂလားဒေ့ရှ်၊ အာဖဂန်နစ္စတန်နှင့် အိုင်ယာလန်တို့ ဖြစ်သည်။
ကိုးကား ကဏ္ဍ:အသင်းဖွဲ့ အားကစားများ။
ကရစ်ပတွန် (Krypton) သည် nobel gasတစ်မျိုးဖြစ်ပြီး အလွန်ရှားပါး၍ တန်ဘိုးကြီးသော ဒြပ်စင်တစ်မျိုး ဖြစ်လေသည်။
သို့ရာတွင် ဓာတ်ငွေ့သွင်းသော အထူးလျှပ်စစ်မီးအိမ်မျိုးဖြစ်သည့် သတ္တုတွင်းတူးသမားများ၏ မီးအိမ်နှင့် မီးပြတိုက်၏ မီးအိမ်များတွင် အသုံးပြုကြသည်။
ဇီနွန်ဓာတ်နှင့် အလားတူပင်သုံးသည်။
ကရစ်ပတွန် သည် ဂရိဘာသာစကား κρυπτός kryptos မှ ဆင်းသက်လာခြင်း ဖြစ်ပြီး ပုန်းကွယ်နေသောအရာတစ်ခု ဟု အဓိပ္ပာယ်ရသည်။
ကိုးကား ကဏ္ဍ:ဓာတုဗေဒ ဒြပ်စင်များ ကဏ္ဍ:နိုဘယ်ဂက်စ်များ။
ဝိသျှ်ဏူးဘုရားရှင်၏ (၈)ကြိမ်မြောက် ဝင်စားသည့်ဘဝဟု ယုံကြည်ကြသည့် မီးနှင့်အလင်းရောင်ကို အစိုးရသော ဟိန္ဒူဘုရားဖြစ်သည်။
ဟိန္ဒူလူမျိုးတို့ အထွတ်အမြတ် ပြုကြသည်။
ထိုအမည်မှာ မည်းနက်ခြင်းဟု အဓိပ္ပာယ်ရ၍ ရှေးဦးလူများသည် တိုင်းရင်းသား လူမည်းတို့ထံမှ ထိုအယူဝါဒကို လက်ခံရရှိခဲ့ကြောင်း ညွှန်ပြသည်။
ကရိသျှ်ဏအား ကယ်တင်မှုဆိုင်ရာ ဘုရားအဖြစ်ကိုးကွယ်ကြသည်။
မှတ်စု ကိုးကား ကဏ္ဍ:ကရစ်ရှနား ကဏ္ဍ:ဟိန္ဒူ နတ်ဘုရားများ။
မူဆလင် လူမျိုးစု၏ ခေါင်းဆောင် မိုဟာမက်ကို ဆက်ခံသူများအား ခေါ်ဆိုသည်။
အာရပ်ဘာသာ စကားဖြစ်သည်။
ရှေးအခါ အစ္စလမ် အင်ပါယာတွင် တန်ခိုးအာဏာ ကြီးမားခဲ့သည်။
နောင်အခါ ဘာသာရေးကိုသာ ဦးဆောင်ခဲ့သည်။
ကလီဖားတို့၏ အရှိန်အဝါလည်း မှေးမှိန်လာ၍ ၁၉၄၂ ခုနှစ်နောက်ပိုင်းတွင် ကလီဖားများ ကွယ်ပကုန်လေသည်။
100px||ကလဲရီနက် ကလဲရီနက် () သည် သစ်သားနှင့် ပြုလုပ်ထားသော လေမှုတ်တူရိယာ တစ်မျိုးဖြစ်သည်။
အခင်တစ်ခု ပါဝင်သည်။
၁၇၅၀-ခုနှစ်လောက်က စ၍ သုံးစွဲခဲ့သည်။
သံစဉ်အမျိုးမျိုးအားဖြင့် ထုတ်လုပ်၍ အချို့မှာ သံစဉ် ၃-တွဲခွဲအထိ မှုတ်နိုင်စွမ်းရှိသည်။
ဘီဖလက်နှင့် အေ အသံစဉ်ရှိသော ကလဲရီနက်မှာ တီးဝိုင်းသုံးစံကိုက်ဖြစ်၍ အီးဖလက် အသံစဉ် အမျိုးအစားလည်း ရှိသည်။
အီးဖလက် အောက်သံစဉ် တစ်တွဲ အောက်နိမ့်သော အရံ ကလဲရီနက်မျိုးလည်းရှိသည်။
ကိုးကား ကဏ္ဍ:တူရိယာ။
ကလိုရိုဖောင်း () သည် အရောင်မရှိသော အရည်ဖြစ်၍ မေ့ဆေးအဖြစ် အသုံးပြုသည်။
ထိုဆေးကို လစ်ဗာပူးမှ ဒေးဗစ်ဝေါလ်ဒိုင် ဆိုသူက စတင်တွေ့ရှိ၍ ဂျိမ်းဆင်ပဆင်ကို ပြောပြသဖြင့် ဆင်ပဆင်က ခွဲစိတ်ကုသရာတွင် စတင် အသုံးပြုခဲ့သည်။
ဝိတိုရိယ ဘုရင်မကြီးသည် အဋ္ဌမနှင့် နဝမ သားသမီးများ မွေးဖွားရာတွင် အနာအကျင် သက်သာစေရန် ကလိုရိုဖောင်း အငွေ့ကို ရှူရှိက်သည်ဟု ဆိုသည်။
ဆိုင်းဘုတ်လုပ်ငန်းများလုပ်ရာတွင် ပလပ်စတစ်ပြား(Acrylic) တစ်ခုနှင့်တစ်ခု ကပ်ရာတွင်လည်း ကော်ရည်အဖြစ်လည်း အသုံးပြုကြသည်။
ကော်ရည်အဖြစ် အသုံးပြုသော ကလိုရိုဖောင်းသည် မေ့ဆေးလောက် အာနိသင် သိတ်မပြင်းပေ။
လက်တို့စ် မော်လီကျူးပုံ ကာဘိုဟိုက်ဒြိတ် (ခေါ်) သကြားနွယ် မော်လီကျူး များသည် ကာဗွန်(carbon)နှင့် ရေ(water)ဓာတ် အဓိကပါဝင်သည့် ဒြပ်ပေါင်းအမျိုးမျိုး အုပ်စုကြီးတစ်စုအဖြစ် ပါဝင်တည်ရှိသော သက်ရှိနွယ် ဒြပ်ပေါင်း အစိတ်အပိုင်းများဖြစ်ပြီး သက်ရှိတို့က လှုပ်ရှားရှင်သန်ရေးအတွက် ၎င်းမော်လီကျူးများကို ကိုယ်တွင်းဖြိုခွဲရာမှ ထွက်ပေါ်သော စွမ်းအင်တို့ကို အသုံးပြု အသက်ဆက်ကြသည်။
ကာဗိုဟိုက်ဒြိတ်သည် ခန္ဓာကိုယ် ပူနွေးနေစေရန်လည်း အပူဓာတ်ကိုလည်း ပေးလေရာ အေးသော တိုင်းပြည်တွင် နေထိုင်သူများသည် အပူဓာတ်ပေးနိုင်သည့် ကာဗိုဟိုက်ဒြိတ် များကဲသော အစာများနှင့် အဆီ(:en:fats)များသော အစာများကို လုံလောက်စွာ စားသွင်းပေးရတတ်သည်။
ဇီဝကလာပ်ပြု ဒြပ်ပေါင်းများ ဖြစ်၍ သစ်ပင်တို့ကမူ အလင်းမှီအစာဖွဲ့မှုဖြင့် ရေနှင့်ကာဗွန်မှ ၎င်းတို့ကိုယ်တိုင် ကာဗိုဟိုက်ဒြိတ် ထုတ်လုပ်၍ အာဟာရအဖြစ် မှီဝဲကြရသည်။
ကာဘိုဟိုက်ဒြိတ်သည် ကိုယ်တွင်း လောင်စာ အဟာရဖြစ်သည်။
သကြား၊ ကစီကော်များသည် ကာဘိုဟိုက်ဒြိတ် အမျိုးမျိုးထဲ၌ ပါဝင်သည်။
အာလူး၊ ဂျုံ၊ ဆန်တို့တွင် ၎င်းတို့ အချိုးအစားများများ ပါရှိသည်။
အဆီနှင့် နှိုင်းစာလျှင် ကာဘိုဟိုက်ဒြိတ်မှာ အဆီ၏ တဝက်ခန့်မျှသာ ဓာတုစွမ်းအင် သိုလှောင်နိုင်စွမ်းသည်။
ကာဗိုဟိုက်ဒြိတ် တစ်ပေါင်လျှင် အပူစွမ်းအင် ကယ်လိုရီ ၁,၈၂၀ ခန့် အောင်းဝင်ပါရှိ၍ အဆီတစ်ပေါင်လျှင် ကယ်လိုရီ ၄,၀၈၀ မျှပင် ပါရှိသည်။
ကယ်လိုရီ (အပူဧကမူ) ဆိုသည်မှာ ကိုယ်ခန္ဓာကို အပူစွမ်းအင်၏ ယူနစ် ဖြစ်သည်။
လူတို့ သွားလာနေထိုင် လှုပ်ရှားမှုအတွက် အင်အားလည်းဖြစ်စေ၍ အရွယ်အလိုက် တစ်နေ့လျှင် အပူစွမ်းအင် မည်မျှလိုအပ်သည်ဟု ကယ်လိုရီဖြင့် တိုင်းဆ၍ ပြောဆိုကြသည်။
၁၂ - ၁၃ နှစ်အရွယ် ယောက်ျားလေး တစ်ယောက်သည် ကယ်လိုရီ ၂၃၀၀ - ၂၇၀၀ မျှ နေ့စဉ်လိုအပ်၍ မိန်းကလေးမှာ ကယ်လိုရီ ၁၈၀၀ - ၂၁၅၀ ခန့် လိုသည်။
ထို့ထက် တစ်နှစ်မျှကြီးသော ယောက်ျားလေး တစ်ယောက်သည် ကယ်လိုရီ ၂၅၀၀ မှ ၂၉၀၀ အထိ လိုအပ်၍ မိန်းကလေးမှာ ကယ်လိုရီ ၁၉၅၀ မှ ၂၂၅၀ အထိ လိုလေသည်။
ယောက်ျားကြီးများမှာ သူတို့၏ လှုပ်ရှားသွားလာမှု အနည်းအများအလိုက် ကယ်လိုရီ ၂၅၀၀ မှ ၄၅၀၀ အထိ လို၍ အမျိုးသမီးများမှာ ကယ်လိုရီ ၂၁၀၀ မှ ၃၀၀၀ အထိ နေ့စဉ် လိုအပ်သည်။
ကာဘိုဟိုက်ဒြိတ် ပါသော အစားအစာများတွင် အာလူး၊ ပေါင်မုန့်၊ ပြောင်းဖူး၊ ဆန်၊ သကြား၊ ငှက်ပျောသီး၊ လိမ္မော်သီး၊ ပန်းသီး၊ ခရမ်းချဉ်သီး၊ ဆီးသီး၊ မုန်လာဥဝါ၊ ပဲနှင့် ဟင်းသီးဟင်းရွက်များ ပါဝင်သည်။
အစားအစာများကို စားသောက်သောအခါ အစာအိမ်နှင့် အူမကြီးအတွင်းသို့ ရောက်လျှင် မော်လီကျူးများကို ဖြိုခွဲခြင်းဖြင့် ရရှိလာသော ကာဗိုဟိုက်ဒရိတ် စသည့် မော်လီကျူးများ သွေးကြောများထဲသို့ ရောက်ရှိသည်။
ထိုသို့သော မော်လီကျူးများမှ ဆက်လက်ဖြိုခွဲ ထုတ်ယူဖွယ်သော စွမ်းအင်ကို သက်ရှိများက အသက်ဆက်ရေး ဆောင်တာအဖုံဖုံတွင် သုံးရသည်။
စွမ်းအင် မရှိဘဲ ဆက်လက်အသက်ရှင်မှုကို မပြုလုပ်နိုင်ချေ။
တိရစ္ဆာန်များ၌လျှင် သွားလာလှုပ်ရှားမှုအတွက်သာမက အစာချေခြင်း၊ အသက်ရှူခြင်း၊ သွေးလှည့်ပတ်ခြင်း စသည့် သတိမဲ့ ရှင်သန်မှုမျိုးစုံ ပြုလုပ်ရန် စွမ်းအင်ကို သုံးရသည်။
ခန္ဓာကိုယ်ကြီး လှုပ်ရှားမှုများလေ စွမ်းအင်ကို လိုလေဖြစ်သဖြင့် ကလေးထက် လူကြီးမှာ ပိုမို စားသောက်ရသည်။
လှုပ်ရှားမှု ပိုမိုများပြား၍ အရွက်တက်နေသော လူငယ်လူရွယ်များမှာ ကလေးလူကြီး များထက် အစားအစာ ပိုမို စားသောက်နိုင်ကြသည်။
ကာဘိုဟိုက်ဒရိတ်သည် ခန္ဓာကိုယ်ကြီး ပူနွေးနေစေရန်လည်း အပူဓာတ်ကို ပေးလေရာ၊ အေးသောတိုင်းပြည်တွင် နေထိုင်သူများသည် အပူဓာတ်ပေးနိုင်သည့် ကာဘိုဟိုက်ဒရိတ်ပါသော အစာများနှင့် အဆီများသော အစာများကို များစွာ စားသောက်ပေးရန် လိုအပ်ပေသည်။
ကာဘိုဟိုက်ဒရိတ်ပါသော အစားအစာများတွင် အာလူး၊ ပေါင်မုန့်၊ ပြောင်းဖူး၊ ဆန်၊ သကြား၊ ငှက်ပျောသီး၊ လိမ်မော်သီး၊ ပန်းသီး၊ ခရမ်းချဉ်သီး၊ ဆီးသီး၊ မုန်လာဥဝါ၊ ပဲနှင့် ဟင်းသီးဟင်းရွက်မျာ ပါဝင်သည်။
အစားအစာများကို ကျွန်ုပ်တို့ စားသောက်လိုက်သောအခါ အစာအိမ်အတွင်းသို့ ရောက်သွားလျှင် အစာကြေ ချက်ခြင်းဖြင့် ကာဘိုဟိုက်ဒရိတ် စသည့်ဓာတ်များ ဖြစ်လာစေသည်။
ထိုသို့ ဓာတ်များ ဖြစ်လာ သောအခါ ကိုယ်ခန္ဓာကြီးပွား အားရှိလာရန် ဆောင်ရွက်ပေးကြသည်။
ဖော်ပြခဲ့သော အစားအစာများထဲတွင် သကြားသည် ကြွက်သားများ သန်စွမ်းရေးအတွက် အထူးအားပေးသည်။
ကိုးကား ကဏ္ဍ:ဓာတုဗေဒ ကဏ္ဍ:အာဟာရ။
200px|thumb|ကာဗိုက် ဖွဲ့စည်းပုံ ကာဗိုက် () သည် ကာဘွန်နှင့် အခြားဒြပ်စဉ်တို့ ပေါင်းစပ်သော ဒြပ်ပေါင်းဖြစ်သည်။
ကဲလ်စီယံကာဘိုက်သည် ရေနှင့်ပြုပြင်က အက်စီတလင်းကို ရရှိစေ၍ တန်တလမ်ကာဗိုက်နှင့် တန်စတင်ကာဗိုက်တို့မှာ အလွန်မာသော သတ္တုများကို ရရှိစေလေသည်။
ဘိုရန်ကာဗိုက်ဟူ၍လည်း ရှိသည်။
MetalStructure of pure metalMetallic radius (pm)MC metal atom packingMC structureM2C metal atom packingM2C structureOther carbidestitaniumhcp147ccprock saltzirconiumhcp160ccprock salthafniumhcp159ccprock saltvanadiumbcc134ccprock salthcph/2V4C3niobiumbcc146ccprock salthcph/2Nb4C3tantalumbcc146ccprock salthcph/2Ta4C3chromiumbcc128Cr23C6, Cr3C, Cr7C3, Cr3C2molybdenumbcc139hexagonalhcph/2Mo3C2tungstenbcc139hexagonalhcph/2 link=https://en.wikipedia.org/wiki/File:Tungsten_carbide.jpg|thumb|Calcium carbide ကိုးကား ကဏ္ဍ:ဓာတုဗေဒ။
ကာဗွန်နစ်အက်ဆစ် () ဆိုသည်မှာ ရေထဲတွင် ကာဗွန်ဒိုင်အောက်ဆိုက်ဓာတ်ငွေ့ ပျော်ဝင်နေသည်ကို ခေါ်ဆိုသည်။
အမှန်အားဖြင့် ရှူရှိက်လေထဲတွင် ကာဗွန်နစ်အက်ဆစ်များ ပါဝင်သည်သာဖြစ်သည်။
နှစ်ကာလကြာရှည်လာသောအခါ ကျောက်လွှာမျက်နှာပြင်များသည်ပင် ၎င်းဓာတ်ကြောင့် သဘာဝပြောင်းလဲတတ်သည်။
ကာရိုလိုင်းကျွန်း () သည် ပစိဖိတ် သမုဒ္ဒရာအတွင်း ဩစတြေးလျတိုက်အရှေ့မြောက်ဘက်၊ ဟာဝိုင်အီကျွန်း၏ အရှေ့တောင်ဘက်တွင် ရှိသည်။
စတုရန်းမိုင် ၄၆၁-ကျယ်ဝန်းသည်။
အမေရိကန် ထိန်းသိမ်းစောင့်ရှောက်ထားသော ကျွန်းစုဖြစ်သည်။
မဟာမင်းကြီး အုပ်ချုပ်သည်။
မြို့တော်မှာ ဂူအန်မြို့ ဖြစ်သည်။
ပေါင်မုန့်သီး၊ ပိန်းဥ၊ ဝက်၊ ဖော့စဖိတ်၊ ငါးနှင့် အုန်းသီးဆံခြောက် ထွက်ရှိသည်။
thumb|NASA မှ ရိုက်ကူးထားသော ကာရိုလိုင်းကျွန်းစု ကိုးကား ကဏ္ဍ:ကီရီဘတ်စ်နိုင်ငံရှိ အလယ်၌ ရေငန်အိုင်ရှိသော သန္တာကျောက်ကျွန်းများ။
thumbnailကာအိုလင် (Kaolin) သည် တရုတ်ဘာသာစကားဖြစ်၍ မြေစေးဟု အဓိပ္ပာယ်ရသည်။
ဖြူဖွေး၍ စေးထန်းသည်။
သဘာဝမြေထွက်ပစ္စည်းဖြစ်၍ မြေဖြူတစ်မျိုးပင် ဖြစ်သည်။
ချယ်ဆေး အမျိုးမျိုးတွင် ထည့်၍ စပ်သည်။
မျက်နှာပြင် ပြောင်ချောသော စက္ကူများ (အတ်ပေပါ) ပြုလုပ်ရာတွင် သုံးသည်။
ကြွေထည်အကြမ်း အောက်ခံပြုလုပ်ရာ၌လည်း သုံးသည်။
အနာအုံရန် ဆေးတစ်မျိုးအဖြစ် ဖော်စပ်သုံးစွဲသည်။
အကြိတ်များ ပြည်မှည့်လွယ်စေသည်။
အမှုန့်အဖြစ် ရောင်းချသည်။
A traditional wedding kimono with tsunokakushi (wedding headpiece) thumb|ဂျပန်ရိုးရာ ကီမိုနိုဝတ်စုံ သည် ဂျပန် အမျိုးသား၊ အမျိုးသမီးများ ဝတ်ဆင်သည့် ရိုးရာဝတ်စုံပွဖြစ်သည်။
လက်ပွ၊ ကိုယ်ထည်ပွဖြစ်၍ ရာသီဥတုအလိုက် အထူအပါးကွဲပြားသည်။
အရောင်အမျိုးမျိုးနှင့် အကွက်အဆင်အမျိုးမျိုးကို လှပစွာ ချုပ်လုပ်ဝတ်ဆင်ကြသည်။
Microscopy of keratin filaments inside cells ကီရာတင် () ဆိုသည်မှာ ဆံပင်၊ လက်သည်း၊ ဦးချို၊ သိုးမွေး၊ ငှက်တောင် စသော အစိတ်အပိုင်းများ ဖွဲ့စည်းဖြစ်ပေါ်စေသည့် ပရိုတင်း အမျိုးဖြစ်သည်။
ထိုပစ္စည်းတွင် ကန့်ဓာတ်အများဆုံးပါ၍ ဓာတုဗေဒ ဓာတ်ဆေးများကို ခံနိုင်စွမ်းရှိလေသည်။
ထို့ပြင် အခြားပရိုတင်းများကို ခွဲဖျက်နိုင်သော အင်ဇိုင်းမျိုးလည်း ဖြစ်သည်။
ကိုးကား ကဏ္ဍ:အရေပြား ခန္ဓာဗေဒ။
ကူကလပ်ကလန်သည် အမေရိကန်နိုင်ငံရှိ လျှို့ဝှက်အသင်း အမည်ဖြစ်သည်။
၁၈၆၅-ခုနှစ်တွင် တင်နက်ဆီနယ် အမေရိကန် ပြည်တွင်းစစ်တွင် ရှုံးသော ရဲဘော်များက စတင်ဖွဲ့စည်း၍ လူဖြူများ တန်ခိုးအာဏာ ရရေးအတွက် ဦးတည်သည်။
သို့ရာတွင် ၁၈၆၉-ခုနှစ်တွင် တည်ထောင်သူများက ဖျက်သိမ်းခဲ့ရာ အချို့နေရာများ၌ နှစ်အတန်ကြာ ဆက်၍ကျန်ရှိသည်။
၁၉၁၅-ခုနှစ်တွင် ကပ္ပတိန်လူမည်း ဆန့်ကျင်ရေးအဖွဲ့အဖြစ် ဂျော်ဂျီယာနယ်၌ ပြန်ပေါ်သည်။
ထိုဒုတိယအဖွဲ့မှာ တောင်ပိုင်းနှင့် မြောက်ပိုင်းသို့ ပြန့်သွား၍ ရွေးကောက်ပွဲများ၌ပင် လွှမ်းမိုးအနိုင်ယူလေသည်။
အဖွဲ့ဝင် ငါးသန်းခန့် ရှိမည်ဟု ခန့်မှန်းရသည်။
၁၉၃၀-ပြည့်နှစ်နောက်ပိုင်းတွင်ကား ပြိုပျက်လာခဲ့၍ တောင်ပိုင်းပြည်နယ် အချို့တွင် လူမျိုးရေးခွဲခြားမှု ဝါဒီအနေဖြင့် အများအပြား ကျန်ရှိနေခဲ့သည်။
မှတ်စု ကိုးကား ကဏ္ဍ:အဖွဲ့အစည်းများ။
ကေဒါ () ဆိုသည်မှာ ရုရှားပြည်တွင် ကွန်မြူနစ်ပါတီက မိမိ၏ ပါတီစိတ်များနှင့် သက်ဆိုင်ရာ အဖွဲ့အစည်းများတွင် မိမိတို့ ချမှတ်ထားသော ဝါဒလမ်းစဉ်များကို ဆောင်ရွက်ရန်အတွက် အခြေခံအားပြုရသော ပါတီဝင်များကို ခေါ်ဆိုသည်။
ကေဒါသည် အဖွဲ့အစည်းတစ်ခုကို ခိုင်မာကျစ်လျစ်အောင် ဖွဲ့စည်းရာ၌ စံနစ်တကျ လေ့ကျင့်သင်ကြားထားပြီးသော အမာခံအမြူတေ ပါတီဝင်များဖြစ်၍ ၎င်းတို့က တစ်ဆင့် ပါတီကျယ်ပြန့်အောင် စည်းရုံးလှုံ့ဆော်ကာ စံပြအဖြစ် အားထုတ် ဆောင်ရွက်ကြရသည်။
ဖရိုဒါ မီဟာရီလာဘိချ် ဒါစတာယဲ့ဗ်စကီး( ၊ ၁၁ နိုဝင်ဘာ ၁၈၂၁ – ၉ ဖေဖော်ဝါရီ ၁၈၈၁) ဟာ ရုရှားဝတ္တုတို၊ ဝတ္တုရှည်၊ အက်ဆေး၊ ဂျာနယ်လစ် နှင့် တွေးခေါ်ပညာရှင်အဖြစ် ကျော်ကြားသည်။